
ΕΛΛΗΝΙΚΗ ΔΗΜΟΚΡΑΤΙΑ  ΠΑΝΕΠΙΣΤΗΜΙΟ ΠΑΤΡΩΝ

Σχολή Ανθρωπιστικών

και Κοινωνικών Επιστημών

Τμήμα Φιλοσοφίας

2610 997817, 818, 819

philosophy@upatras.gr

**ΠΡΟΚΗΡΥΞΗ ΔΙΕΤΟΥΣ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ**

**2023-2025**

Το Τμήμα Φιλοσοφίας της Σχολής Ανθρωπιστικών και Κοινωνικών Επιστημών του Πανεπιστημίου Πατρών στη συνεδρίαση 131/07-04-2023 της Συνέλευσης Τμήματος αποφάσισε την προκήρυξη είκοσι (20) θέσεων μεταπτυχιακών φοιτητών στα πλαίσια λειτουργίας του διετούς Προγράμματος Μεταπτυχιακών Σπουδών *Θεωρητική και Πρακτική Φιλοσοφία*, που αρχίζει κατά το ακαδημαϊκό έτος 2023-2024, το οποίο οδηγεί σε Δίπλωμα Μεταπτυχιακών Σπουδών στην (α) Γνωσιοθεωρία και Μεταφυσική (β) Ηθική και Πολιτική Φιλοσοφία.

**α) Προϋποθέσεις συμμετοχής**

Ως υποψήφιοι γίνονται δεκτοί πτυχιούχοι όλων των Τμημάτων και Σχολών ΑΕΙ της ημεδαπής ή κάτοχοι ισοτίμου πτυχίου ομοταγών ιδρυμάτων της αλλοδαπής, καθώς και πτυχιούχοι Τμημάτων Τ.Ε.Ι.. Τελειόφοιτοι μπορούν να υποβάλλουν αίτηση μόνο εφόσον προσκομίσουν Βεβαίωση Περάτωσης Σπουδών το αργότερο πριν την ημερομηνία συνεδρίασης της Συνέλευσης για επικύρωση του πίνακα των επιτυχόντων και καταθέσουν αντίγραφο του πτυχίου πριν τη λήξη των εγγραφών.

Η επαρκής γνώση της αγγλικής, της γαλλικής ή της γερμανικής γλώσσας είναι απαραίτητη προϋπόθεση για την αίτηση στο μεταπτυχιακό. Το επίπεδο γνώσης δεν πρέπει να είναι κατώτερο του «πολύ καλό» Γ1/C1 όπως αυτό ορίζεται από τα κριτήρια διαγωνισμών του ΑΣΕΠ, και πιστοποιείται από την κατάθεση αναγνωρισμένων τίτλων γλωσσομάθειας σύμφωνα με την ίδια ρύθμιση ΑΣΕΠ (βλ. Παράρτημα [Τίτλοι γλωσσομάθειας: τρόποι απόδειξης](https://www.philosophy.upatras.gr/sites/default/files/announces/AΣΕΠ_ΓΛΩΣΣΟΜΑΘΕΙΑ_20130225.pdf) (Προκήρυξη αρ. 1Ε/2017, ΦΕΚ, τεύχος ΑΣΕΠ, αρ. 7/15-2-2017). Για τους αλλοδαπούς υποψηφίους απαραίτητη προϋπόθεση είναι η πιστοποίηση γλωσσικής επάρκειας στην ελληνική γλώσσα (κρατικό πιστοποιητικό ελληνομάθειας). Εάν, κατά τον έλεγχο των τυπικών προϋποθέσεων, δεν προκύπτει από τα υποβληθέντα δικαιολογητικά η επάρκεια στην ξένη γλώσσα, αυτή πιστοποιείται με γραπτές εξετάσεις που διενεργούνται με ευθύνη της Συνέλευσης του Τμήματος. Κατά την εξέταση οι αιτούντες απαντούν σε ερωτήσεις κατανόησης ξενόγλωσσου φιλοσοφικού κειμένου και έχουν το δικαίωμα χρήσης δίγλωσσου μη-φιλοσοφικού λεξικού. Σε περίπτωση αποτυχίας δεν ανακηρύσσονται υποψήφιοι.

**β) Διαδικασία και κριτήρια επιλογής**

Η επιλογή των μεταπτυχιακών φοιτητών γίνεται βάσει γραπτών Εξετάσεων Εισαγωγής με ανοικτά βιβλία σε δύο μαθήματα (Γνωσιοθεωρία και Μεταφυσική, Ηθική και Πολιτική Φιλοσοφία) και συνεκτίμησης λοιπών ακαδημαϊκών κριτηρίων, με μοριοδότηση: (α) του βαθμού των γραπτών εξετάσεων, (β) του βαθμού του πτυχίου/διπλώματος και (γ) εάν υπάρχουν, της προπτυχιακής διπλωματικής εργασίας εφ’ όσον αυτή έχει βαθμό ίσο ή ανώτερο του 7,0 ή του μεταπτυχιακού ή διδακτορικού τίτλου ή των επιστημονικών δημοσιεύσεων, όπως αυτά προκύπτουν από τα υποβαλλόμενα δικαιολογητικά. Η επιλογή των εισακτέων φοιτητών γίνεται με ευθύνη της Συνέλευσης του Τμήματος.

Η διαδικασία των Εξετάσεων Εισαγωγής, τα ποσοστά μοριοδότησης ανά κριτήριο και οι ακριβείς όροι επιλογής περιγράφονται στον Κανονισμό Μεταπτυχιακών Σπουδών Τμήματος Φιλοσοφίας Πανεπιστημίου Πατρών, ΦΕΚ 2645/1-7-2019 όπως τροποποιήθηκε με το ΦΕΚ 2098/21-5-2021.

**γ) Απαραίτητα δικαιολογητικά**

**(1)** Αντίγραφο πτυχίου. **(2)** Πιστοποιητικό σπουδών στο οποίο να αναγράφεται ο βαθμός του πτυχίου. **(3)** Πιστοποιητικό αναλυτικής βαθμολογίας. **(4)** Βιογραφικό σημείωμα με αναλυτική αναφορά στις σπουδές και (εάν υπάρχει) την επιστημονική δραστηριότητα. **(5)** Επιστημονικές δημοσιεύσεις (αν υπάρχουν, πιστοποιούμενες είτε με ένα ανάτυπο ή αντίγραφο της δημοσίευσης είτε με βεβαίωση του εκδοτικού οίκου/διευθυντή περιοδικού/ επιμελητή, εάν το βιβλίο/άρθρο είναι υπό δημοσίευση). **(6)** Αποδεικτικό γλωσσικής επάρκειας (είτε στην ελληνική γλώσσα ή/και στην ξένη γλώσσα κατά περίπτωση). **(7)** Φωτοτυπία αστυνομικής ταυτότητας. **(8)** Μία πρόσφατη φωτογραφία τύπου ταυτότητας.

**δ) Προθεσμία υποβολής δικαιολογητικών**

Η προθεσμία υποβολής δικαιολογητικών είναι 31 Αυγούστου 2023. Αιτήσεις και δικαιολογητικά υποβάλλονται μόνο στην ηλεκτρονική πλατφόρμα, και μόνο σε μορφή pdf. Κατά την είσοδο στην πλατφόρμα διατίθεται εγχειρίδιο χρήσης.

[https://matrix.upatras.gr/sap/bc/webdynpro/sap/zups\_pg\_adm#](https://matrix.upatras.gr/sap/bc/webdynpro/sap/zups_pg_adm) .

**ε) Ημερομηνίες εξετάσεων**

Ξένη γλώσσα (μόνο σε περίπτωση ανεπάρκειας τίτλων γλωσσομάθειας):

Σάββατο 16 Σεπτεμβρίου 2023 ώρες 11.00-13.00

Φιλοσοφικά μαθήματα:

Γνωσιοθεωρία και Μεταφυσική: Παρασκευή 22 Σεπτεμβρίου 2023, ώρες:16.00-18.00

Ηθική και Πολιτική Φιλοσοφία: Σάββατο 23 Σεπτεμβρίου 2023, ώρες: 10.00-12.00

**στ) Εξεταστέα ύλη**

Μάθημα *Γνωσιοθεωρία και Μεταφυσική*:

1. Ντεκάρτ, Ρ. *Στοχασμοί περί της πρώτης Φιλοσοφίας, 1ος, 2ος, 3ος Στοχασμός, εκδ. Εκκρεμές, μτφ. Ε. Βανταράκης*
2. Χιουμ, Ντ. *Πραγματεία για την ανθρώπινη Φύση, Μέρος Ι, σελ. 83-117, εκδ. Πατάκη, μτφ. Μ. Πουρνἀρη*

Μάθημα *Ηθική και Πολιτική Φιλοσοφία*:

1. Αριστοτέλης, Ηθικά Νικομάχεια, 10ο βιβλίο, μτφ. Δ. Λυπουρλής (Αριστοτέλης. “Ηθικά Νικομάχεια”. Τόμος 2ος: Βιβλία Ε-Κ, Θεσσαλονίκη: Ζήτρος, 2006 ή όποια άλλη μτφ.
2. Πλάτωνας, Πολιτεία, 10ο βιβλίο, μτφ. Ν.Μ. Σκουτερόπουλος, Πλάτων. Πολιτεία. Εισαγωγικό σημείωμα - μετάφραση - ερμ. σημειώματα, Αθήνα: Πόλις, 2002, ή όποια άλλη μτφ.

**ζ) Πληροφορίες**

Τμήμα Φιλοσοφίας:

*<https://philosophy.upatras.gr>*

Γραμματεία του Τμήματος Φιλοσοφίας:

Email [philosophy@upatras.gr](mailto:philosophy@upatras.gr) Τηλ 2610 997817, 818, 819

Πληροφορίες από την Επιτροπή ΜΠΣ:

Ιωάννη Δημητρακόπουλος, jdimitrako@upatras.gr

Ανδρέας Μιχαλάκης, micha@upatras.gr

Ο Πρόεδρος του Τμήματος

Μιχαήλ Παρούσης

Αναπληρωτής Καθηγητής